अमेरिका में 11 वर्ष के किशोर मांग सकेंगे मुफ्त कंडोम  
फिलाडेल्फिया में प्रशासन ने 11 वर्ष की उम्र तक के किशोरों को ईमेल के जरिए मुफ्त में कंडोम मंगाने की इजाजत दे दी है।
अमेरिका के फिलाडेल्फिया शहर में यौन संचारित रोगों से लोगों को बचाने के नए अभियान के तहत प्रशासन ने 11 वर्ष की उम्र तक के किशोरों को भी ईमेल के जरिए मुफ्त में कंडोम मंगाने की इजाजत दे दी है। शहर के स्वास्थ्य विभाग ने एक नया कार्यक्रम शुरू किया है, जिसके अंतर्गत उसने अपनी वेबसाइट पर क्लैमाइडिया, सूजाक और एचआईवी/एड्स जैसे यौन संचारित रोगों के बारे में विस्तृत जानकारी उपलब्ध करा रहा है।  फॉक्स न्यूज के मुताबिक इस वेबसाइट पर स्वास्थ्य विभाग ने युवा लड़कियों को इस बात की भी जानकारी उललब्ध कराई है कि वे महिला कंडोम का इस्तेमाल किस तरह करें? वेबसाइट 'टेककंट्रोलफिलि डॉट ओआरजी'  में लिखा गया है, "अगर आप फिलाडेल्फिया में रहते हैं और आपकी उम्र 11 से 19 वर्ष तक की है तो आप ईमेल के जरिए सीधे अपने घर पर कंडोम मंगा सकते हैं। यह सेवा बिल्कुल मुफ्त है।" इस वेबसाइट पर यह भी जानकारी दी गई है कि प्रशासन ने हमेशा ही लोगों को नया कंडोम इस्तमाल करने का निर्देश दिया है और अब लोगों को अपने घरों तक कंडोम मंगाने की सुविधा भी प्रदान की जा रही है। हाल में कराए गए शोध से पता चला है कि फिलाडेल्फिया में यौन संचारित रोगों के फैलने की दर सबसे अधिक है। इससे शहर 4में रहने वाले अफ्रीकी-अमेरिकी और किशोर सबसे अधिक प्रभावित हैं।